2004R1903 — LV — 06.11.2004 — 000.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Labota ar:

▼B

KOMISIJAS REGULA (EK) Nr. 1903/2004

(2004. gada 29. oktobris),

ar kuru groza Regulu (EK) Nr. 3149/92, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Kopienā

Jāuzsver, ka ikvienā dalībvalstī, kura piedalās pasākumos, plānu izpildei jānoris secīgi un regulāri attiecībā gan uz pārtikas izņemšanu no intervences krājumiem, gan uz vēlākajiem posmiem, līdz tā nonāk pie saņēmējiem vai finansējuma saņēmējiem, lai izpildītu Kopienas pasākumu mērķi un labi apsaimniekotu intervences krājumus. Tālab katru plāna izpildes gadu pārtika no intervences krājumiem lielākoties jāizņem pirms 1. jūlija. Piena produktu nozares tirgus delikātais raksturs un sekas, ko rada produktu atkārtota laišana tirgū, liek paredzēt iespēju ierobežot produktu izņemšanu no valsts krājumiem, kamēr tiek veikti attiecīgie pasākumi, un, izpildot 2006. gada plānu, pat dažas nedēļas pirms tam, kad intervences iestādes sāk veikt iepirkumus. Dalībvalstīm jāievieš pienācīgi pasākumi, paredzot pakāpeniski pieaugošas sankcijas, kuru apmērs atkarīgs no produktu pārņemšanas aizkavēšanās ilguma.

Regulā (EEK) Nr. 3149/92 ( 2 ) ir noteikts, kā piemērojama Regula (EEK) Nr. 3730/87 par pārtikas piegādi no intervences krājumiem, lai to sadalītu Kopienas vistrūcīgākajām personām, ko veic dažas dalībvalstu izraudzītas labdarības organizācijas.

ņemot vērā Padomes 1987. gada 10. decembra Regulu (EEK) Nr. 3730/87, ar ko nosaka vispārīgos noteikumus pārtikas piegādei no intervences krājumiem izraudzītām organizācijām izdalīšanai Kopienas vistrūcīgākajām personām ( 1 ), un it īpaši tās 6. pantu,

1. pants

Regulu (EK) Nr. 3149/92 groza šādi:

2) Regulas 3. pantu aizstāj ar šo:

“3. pants

1. Plāna izpildes laikposms ir no 1. oktobra līdz nākamā gada 31. decembrim.

2. Produktu izņemšana no intervences krājumiem regulāri un atbilstīgi plāna izpildes vajadzībām notiek no 1. oktobra līdz nākamā gada 31. augustam.

70 % no 2. panta 3. punkta 1. daļas b punktā noteiktajiem daudzumiem no krājumiem jāizņem pirms plāna izpildes gada 1. jūlija; šī prasība tomēr neattiecas uz gadījumiem, kad piešķirtās pārtikas daudzums ir mazāks vai vienāds ar 500 tonnām. Pārtika, kas nav izņemta no intervencijas krājumiem līdz plāna izpildes gada 30. septembrim, nav jāpiešķir dalībvalstij, kurai tie tika piešķirti saskaņā ar minēto plānu.

▼C1

Taču sviests un vājpiens jāizņem no intervences krājumiem līdz plāna izpildes gada 1. martam attiecībā uz 2005. gadu un līdz 1. februārim attiecībā uz 2006. gadu. Taču šī prasība neattiecas uz gadījumiem, kad piešķirtās pārtikas daudzums ir mazāks vai vienāds ar 500 tonnām.

▼B

Izmantošanai paredzētā pārtika jāizņem no intervences krājumiem 60 dienu laikā pēc līguma pakalpojumu sniedzējam piešķiršanas dienas.

3. Plāna izpildes laikposmā dalībvalstis tūlīt paziņo Komisijai par eventuāliem grozījumiem, kuri to teritorijā var rasties plāna izpildē, stingri ievērojot to rīcībā nodoto finanšu līdzekļu ierobežojumus. Šim paziņojumam pievieno attiecīgu noderīgu informāciju. Ja šie attaisnotie grozījumi attiecas uz 5 vai vairāk % no daudzumiem vai vērtībām, kas attiecīgajam produktam paredzētas Kopienas plānā, to pārskata.

4. Dalībvalstis uzreiz informē Komisiju par plāna īstenošanā paredzēto izdevumu samazinājumiem. Komisija var piešķirt pieejamos līdzekļus citām dalībvalstīm, atkarībā no to lūgumiem un tā, vai tās efektīvi izlietojušas to rīcībā nodotos produktus, kā arī ņemot vērā iepriekšējo finanšu gadu piešķīrumus.”